ઐશ્વર્યા કે ઇરફાનના ફૅન્સ તો થિયેટર સુધી લાંબા થવાનો જઝ્બો દાખવશે, પરંતુ જો તમે ખરેખર સસ્પેન્સ-થ્રિલર પ્રકારની ફિલ્મોના શોખીન હો તો વણમાગી સલાહ એ કે સબટાઇટલ્સ સાથેની ઓરિજિનલ કોરિયન ફિલ્મ જોવી. ધારો કે તમે આ ‘જઝ્બા’ જોવા જાઓ તો ગણતરી કરજો કે આખી ફિલ્મમાં કુલ કેટલી વાર ઍડ્વોકેટ અનુરાધા વર્મા અને ઇન્સ્પેક્ટર યોહાન બોલાય છે અને કેટલી વાર મુંબઈના એરિયલ શૉટ્સ આવે છે? અને હા, છેલ્લે સ્ક્રીન પર ભારતમાં સ્ત્રીઓ પર થતા અત્યાચારોની માહિતી વાંચીને નીકળી ન જતા. એ પછી બે-ચાર મિનિટની ફિલ્મ બાકી છે.